KOMMISSIONEN FOR DE EUROPÆISKE FÆLLESSKABER 
Bruxelles, den 07.07.1995 
KOM(95) 304 endelig udg. 
95/0181 (CNS) 
Forslag til 
RÅDETS AFGØRELSE 
om accept af resolution nr. 49 
om kortsigtede foranstaltninger med henblik på en sikker 
og effektiv anvendelse af TIR-forsendelsesproceduren 
(forelagt af Kommissionen) 

BEGRUNDELSE 
Toldkonventionen om international godstransport på grundlag af TIR-carneter (TIR-
konventionen), der blev undertegnet i Genève den 14.12.1975, godkendtes på 
Fællesskabets vegne ved Rådets forordning (EØF) nr. 2112/78 af 25.7.19781 og trådte 
i kraft den 20.6.1983. 
Den 3. marts 1995 vedtog Den Økonomiske Kommission for Europas Arbejdsgruppe 
vedrørende Toldspørgsmål i relation til Transport resolution nr. 49 om kortsigtede 
foranstaltninger med henblik på en sikker og effektiv anvendelse af TIR-
forsendelsesproceduren. 
Formålet med denne resolution er - uden i øvrigt at ville foregribe en revision af TIR-
konventionen af 1975 på længere sigt - at imødegå det stigende antal af svigtilfælde, 
der konstateres i forbindelse med transporter i henhold til TIR-carneter, ved at der på 
kort sigt iværksættes foranstaltninger, som navnlig tager sigte på at fremskynde det 
administrative samarbejde mellem de kontraherende parter i TIR-konventionen og gøre 
effektiv brug af konventionens kontrolinstrumenter. 
Kommissionens tjenestegrene og Fællesskabets medlemsstater har i snævert samarbejde 
deltaget meget aktivt ved udarbejdelsen af teksten til denne resolution og ved dens 
vedtagelse i arbejdsgruppen. Dette er et udtryk for den interesse, Fællesskabet har i at 
acceptere og gennemføre resolutionen. 
Afgørelsen om accept af resolutionen bør træffes hurtigst muligt for at styrke den 
politiske virkning af accepten af denne resolution på vegne af Fællesskabet i dets 
egenskab af kontraherende part i TIR-konventionen af 1975. 
Konklusion 
Kommissionen foreslår Rådet, at det på Fællesskabets vegne accepterer resolution nr. 
49 vedtaget den 3. marts 1995 af Den Økonomiske Kommission for Europas 
Arbejdsgruppe vedrørende Toldspørgsmål i relation til Transport. 
EFT nr.L 252 af 14.9.1978. 
Forslag til 
RÅDETS AFGØRELSE 
om accept af resolution nr. 49 
om kortsigtede foranstaltninger med henblik på en sikker 
og effektiv anvendelse af TTR-forsendelsesproceduren 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Resolution nr. 49 indeholder foranstaltninger, der tager sigte på dels at sikre en korrekt 
anvendelse af TIR-konventionen, dels at forebygge og påvise svig i forbindelse med 
transport under TIR-proceduren; 
på grund af den nævnte resolutions indhold er den af væsentlig betydning for 
Fællesskabet, indtil TIR-konventionen er blevet revideret; derfor bør den accepteres med 
omgående virkning -
TRUFFET FØLGENDE AFGØRELSE: 
Artikel 1 
Resolution nr. 49 om kortsigtede foranstaltninger med henblik på en sikker og effektiv 
anvendelse af TIR-forsendelsesproceduren, som blev vedtaget den 3. marts 1995 af Den 
Økonomiske Kommission for Europas Arbejdsgruppe vedrørende Toldspørgsmål i 
relation til Transport, accepteres herved på Fællesskabets vegne med omgående virkning. 
Teksten til resolutionen er knyttet til denne afgørelse. 
Artikel 2 
Formanden for Rådet udpeger den person, der er bemyndiget til at give 
eksekutivsekretæren for Den Økonomiske Kommission for Europa notifikation om 
Fællesskabets accept med omgående virkning af den i artikel 1 omhandlede resolution. 
Udfærdiget i 
På Rådets vegne 
Formand 
KORTSIGTEDE FORANSTALTNINGER MED HENBLIK PÅ EN 
SIKKER OG EFFEKTIV ANVENDELSE AF TIR-
FORSENDELSESPROCEDUREN 
Resolution nr. 49 
vedtaget den 3. marts 1995 
af Arbejdsgruppen vedrørende Toldspørgsmål i relation til Transport (ECE/FN) 
Resolution nr. 49 
Arbejdsgruppen vedrørende Toldspørgsmål i relation til Transport, 
som lægger vægt på. at toldkonventionen om international godstransport på grundlag af 
TIR-carneter (TIR-konventionen af 1975) kan fungere harmonisk og effektivt og 
derved lette den internationale godstransport og samhandel, 
som er bekymret over de mange tilfælde af toldsvig og smuleri, der indtræffer inden 
for rammerne af TIR-forsendelsessystemet, og som kan bringe lempelserne i TIR-
konventionen af 1975 i fare, 
som er fast besluttet på at bevare TIR-forsendelsessystemet, der fremmer udviklingen 
af samhandelen, især den internationale godstransport, 
som er overbevist om. at TIR-forsendelsessystemet kun kan bevares i kraft af en fælles, 
samordnet indsats fra samtlige parter i TIR-forsendelsessystemet (toldmyndighederne, 
de nationale carnetudstedende garanterende organisationer, IRU og 
forsikringsselskaberne), inden for hvis rammer en ubegrænset informationsudveksling 
om alle aspekter af systemet anses for væsentlig, 
har besluttet, at indtil TIR-konventionen af 1975 er blevet revideret, bør de kompetente 
myndigheder i de kontraherende parter i TIR-konventionen af 1975 hurtigst muligt 
anvende følgende kortsigtede foranstaltninger: 
1. For at lette påvisningen af svigagtigt afviklede TIR-carneter og 
fremskynde færdigbehanlingen af carneterne kan de kontraherende 
parter, så vidt det er muligt i overensstemmelse med de nationale 
forskrifter, oprette centralkontorer eller indføre centraliserede 
procedurer for forvaltning af TIR-carneter. 
3 
2. De kontraherende parter bør indføre fremskyndede procedurer for 
afvikling af og efterlysning om transport af følsomme varer. 
3. De kontraherende parter og I RU træffer alle fornødne foranstaltninger til 
at sikre, at TIR-carneter "Tabac-Alcool" hurtigt bringes i anvendelse 
ledsaget af sikkerhedsstillelser i faste beløb, der dækker de potentielle 
udgifter. 
4. På grundlag af nationale forskrifter drager de kontraherende parter 
omsorg for, at bestemmelses- eller udpassagetoldstederne returnerer blad 
2 af TIR-carneterne til centralkontorerne eller til afgangs- eller 
indpassagetoldstederne hurtigst muligt og senest fgm arbejdsdage efter 
afslutningen af en TIR-transport. 
5. For at lette toldkontrollen af forsendelser med tobak og alkohol kan de 
kontraherende parter under hensyntagen til deres nationale 
administrationspraksis begrænse antallet af toldsteder, der er bemyndiget 
til at antage TIR-carneter "Tabac/Alcool". 
6. De kontraherende parter påser, at afgangs- eller indpassagetoldstedet 
omgående sender bestemmelses- eller udpassagetoldstedet 
forhåndsunderretning om transporter under toldsegl af tobak og alkohol 
samt af andre varer, der af de kompetente myndigheder anses som 
følsomme varer. 
7. I overensstemmelse med artikel 20 i TIR-konventionen af 1975 
fastsætter de kontraherende parter tidsfrister og, så vidt muligt, påbudte 
ruter for vejkøretøjer og containere ved transport under toldsegl af tobak 
og alkohol samt af andre varer, der af de kompetente myndigheder 
anses som følsomme varer. De kontraherende parter opfordres 
indgående til at anvende de sanktioner, der er fastsat i den nationale 
lovgivning, hvis forskrifterne ikke overholdes. 
8. De kontraherende parter drager omsorg for, at bestemmelserne i 
konventionens artikel 38 om muligheden for midlertidigt eller for stedse 
at udelukke enhver person, der har gjort sig skyldig i en alvorlig 
overtrædelse af de toldlove og -bestemmelser, der gælder for 
internationale godstransporter, fra at gøre brug af TIR-konventionen af 
1975, anvendes. 
9. De kontraherende parter træffer alle fornødne foranstaltninger til at 
hindre tyveri og ulovlig brug af toldstempler, og de kan fastsætte, at der 
skal benyttes ny teknik i form af særlig sikkerhedsstempelsværte for at 
hindre forfalskning af toldstempler. 
10. De kontraherende parter anmoder IRU og de nationale garanterende 
organisationer om at anvende de aftalte kriterier og administrative 
kontrolforanstaltninger effektivt for så vidt muligt at garantere 
transportvirksomhedernes troværdighed og integritet. 
11. De kontraherende parter og de øvrige parter, som er berørte af TIR-
forsendelsesproceduren, styrker den indbyrdes udveksling af alle 
oplysninger vedrørende TIR-forsendelsessystemet i overensstemmelse 
med deres nationale lovgivning. Med henblik herpå opretter de 
koordinationscentre for bekæmpelse af svig under de kompetente 
myndigheder. Adresser, herunder telefon- og telefaxnumre for disse 
koordinationscentre meddeles så hurtigt som muligt ECE/FN's 
sekretariat med henblik på udarbejdelse af en international fortegnelse; 
opfordrer de kontraherende parter til med opmærksomhed at undersøge de 
forslag fra IRU om iværksættelse af systemer til datamatiseret udveksling af 
oplysninger med henblik på administration af TIR-carneter, som de vil få 
tilsendt fra ECE/FN's sekretariat med henblik på eventuel vedtagelse; 
henstiller til de kontraherende parter i TIR-konventionen af 1975, at de inden 
den 1. juni 1995 meddeler eksekutivsekretæren for De Forenede Nationers 
Økonomiske Kommission for Europa (ECE/FN), om de accepterer denne 
resolution; 
anmoder eksekutivsekretæren for De Forenede Nationers Økonomiske 
Kommission for Europa (ECE/FN) om at underrette alle kontraherende parter i 
TIR-konventionen af 1975 om vedtagelsen af denne resolution. 
ISSN 0254-1459 
KOM(95) 304 endelig udg. 
DOKUMENTER 
DA 02 07 
Katalognummer : CB-CO-95-355-DA-C 
ISBN 92-77-91298-7 
Kontoret for De Europæiske Fællesskabers Officielle Publikationer 
L-2985 Luxembourg